Publication: Magyar Közlöny
Issue: MK-2001-28 (Year: 2001, Number: 28)
Era: 1990-2004
Section: [2. számú melléklet a 28/2000. (IX. 21.) OM rendelethez]
Paragraph Index: 308

11. évfolyam Évi óraszám: 148 óra Belépő tevékenységformák Informatikai alkalmazások: Az internet használata (keresés, mentés, letöltés, e-mail küldése, fogadása csatolt fájllal, chat). Állományok archiválása. Lokális hálózati kommunikációs program (pl. Outlook, WebAccess) használata (e-mail, naptár, címjegyzék, feljegyzések, napló stb.). A mindenkori korszerű szövegszerkesztő szoftver technikai lehetőségeinek felhasználásával önálló szövegformázás. Szövegfeldolgozás: A tanulók írássebességének fokozása. Az előforduló hibák kiküszöbölése, a hibátlan, illetve a majdnem teljesen hibátlan vakírás. Levélírás a tartalmi, formai és nyelvhelyességi követelményeknek megfelelően. Munkaüggyel kapcsolatos iratok, önéletrajz, pályázat, hivatalos szervekkel való kapcsolattartás egyszerűbb tartalmú iratainak megfogalmazása, a szokásoknak megfelelően formába öntése. Informatikai alkalmazások Témakörök Tartalmak Számítógépes alapismeretek átismétlése A számítógép belső felépítése. A számítógép perifériái. A számítógép üzembe helyezése. A szoftverek fogalma, felosztása. Számítógépes hálózatok. Internet használata Keresés, mentés, letöltés, e-mail küldése és fogadása csatolt fájlokkal vagy anélkül, a chat használata. Fájlkezelés Archiválás, védelem, archív állományok kicsomagolása. Hálózati kommunikáció E-mail, naptár, címjegyzék, feljegyzések, napló használata, határidős feladatok nyilvántartása. Szövegszerkesztés Állománykezelés az adott szövegszerkesztő programban. Szövegbevitel. Szöveg formázása. Nyomtatás. Az adott szövegszerkesztő program speciális lehetőségei. 2001/28/II. szám Szövegfeldolgozás Témakörök Tartalmak Betűbillentyűk ismétlése A betűbillentyűk módszeres átismétlése a feltételes reflexek megerősítése céljából. Írássebesség fokozása Gyakran előforduló szótag-, szó-, mondatrészgyakorlatok és összefüggő, könnyű szövegek íratása a lendületes írás kialakítása céljából. Az egyes ujjakat ügyesítő gyakorlatok íratása. Hibátlan írásmód kialakítása A gyengén vagy rosszul beidegződött reflexek korrigálása célirányos hibajavító gyakorlatokkal. Diktálásra gépelés Diktálásra gépelés. Hivatalos iratok tartalmi, formai és nyelvi sajátosságainak elsajátítása A hivatali levelezés fogalmának, történetének megismertetése, téma szerinti csopor - tosítása. A levélírás tartalmi, formai és nyelvhelyességi követelményeinek bemutatása. A hivatali levelezés alapvető szakszókincsének megismertetése, a tartalmi és formai követelmények megtanítása a következő témájú leveleknél: munkaüggyel kapcsolatos iratok, önéletrajz, pályázat, hivatalos szervekkel való kapcsolattartás iratai. Egyszerűbb tartalmú iratok megfogalmazása, a szokásoknak megfelelően formába öntése. A továbbhaladás feltételei Informatikai alkalmazások: A tanulók ismerjék a számítógépek működésének az elvét, legyenek képesek a számítógépes hardver egyes elemeit üzembe helyezni és használni. Ismerjék a hálózati működés elvét, tudják a hálózatba kötött számítógépeket használni, legyenek képesek egy adott útvonal megtalálására, fájlnév megadására, fájlkeresésre, alapvető megjelenési és területi beállításokra stb. A tanulók legyenek képesek információk megkeresésére és letöltésére az interneten, tudják az elektronikus levelezést használni, és ismerjék az internet nyújtotta egyéb lehetőségeket. Tudjanak állományokat archiválni. Helyi hálózaton tudjanak kapcsolatot tartani, címjegyzékeket karbantartani. Legyenek képesek az adott szövegszerkesztő program speciális lehetőségeinek kihasználásával szöveg bevitelére, megformázására, nyomtatására. Szövegfeldolgozás: A tanulók tíz perc alatt legalább 1200 leütés terjedelmű, közepes nehézségű, összefüggő, nyomtatott, ismeretlen szöveget másoljanak sortartással, tízujjas vakírással, javítószerkezet-használattal, az előírt hibahatárokon belül. Hibahatár: a leütésszámhoz viszonyított négy ezrelék. A tanulók legyenek képesek tényszerű információt közvetítő, néhány bekezdésből álló, piacképes hivatalos levelet az átvett témakörökben, a megadott adatok és 5-6 felsorolt tartalmi szempont alapján önállóan megfogalmazni és formába önteni. Gondolataikat változatos kifejezésekkel és mondatszerkezetekkel, a megfelelő nyelvi eszközök használatával, logikai összefüggések alapján bekezdésekbe rendezetten fogalmazzák meg. A megfogalmazott levelet a szokásoknak megfelelő formában, nyomtatva készítsék el.

Source: https://magyarkozlony.hu/hivatalos-lapok/23bf0639713635e14cc8aa43db6829088ce85135/dokumentumok/d5277dcda9bcd0a068fba784edf69f31f8306729/letoltes